CELEX: 31986D0404
Language: el
Date: 1986-07-29 00:00:00
Title: 86/404/ΕΟΚ: Απόφαση της Επιτροπής της 29ης Ιουλίου 1986 για τον καθορισμό του υποδείγματος και των ενδείξεων που πρέπει να αναγράφονται στο γενεαλογικό πιστοποιητικό των βοοειδών αναπαραγωγής καθαράς φυλής

Avis juridique important

|

31986D0404

86/404/ΕΟΚ: Απόφαση της Επιτροπής της 29ης Ιουλίου 1986 για τον καθορισμό του υποδείγματος και των ενδείξεων που πρέπει να αναγράφονται στο γενεαλογικό πιστοποιητικό των βοοειδών αναπαραγωγής καθαράς φυλής  

Επίσημη Εφημερίδα αριθ. L 233 της 20/08/1986 σ. 0019 - 0021 Φινλανδική ειδική έκδοση: Κεφάλαιο 3 τόμος 21 σ. 0252  Σουηδική ειδική έκδοση: Κεφάλαιο 3 τόμος 21 σ. 0252 

***** ΑΠΟΦΑΣΗ ΤΗΣ ΕΠΙΤΡΟΠΗΣ  της 29ης Ιουλίου 1986  για τον καθορισμό του υποδείγματος και των ενδείξεων που πρέπει να αναγράφονται στο γενεαλογικό πιστοποιητικό των βοοειδών αναπαραγωγής καθαράς φυλής  (86/404/ΕΟΚ)  Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,  Έχοντας υπόψη:  τη συνθήκη για την ίδρυση της Ευρωπαϊκής Οικονομικής Κοινότητας,  την οδηγία 77/504/ΕΟΚ του Συμβουλίου της 25ης Ιουλίου 1977 περί των ζώων αναπαραγωγής του βοείου είδους καθαρόαιμου γένους (1), όπως τροποποιήθηκε τελευταία από τον κανονισμό (ΕΟΚ) αριθ. 3768/85 (2), και ιδίως το άρθρο 5 και το άρθρο 6 παράγραφος 1 πέμπτο εδάφιο,  Εκτιμώντας:  ότι, σύμφωνα με το άρθρο 5 της οδηγίας 77/504/ΕΟΚ, η Επιτροπή πρέπει να καθορίσει, βάσει της διαδικασίας που προβλέπεται στο άρθρο 8 της εν λόγω οδηγίας, το υπόδειγμα του πιστοποιητικού το οποίο μπορεί να συνοδεύει τα βοοειδή αναπαραγωγής καθαράς φυλής κατά την είσοδό τους στις ενδοκοινοτικές συναλλαγές·  ότι, σύμφωνα με το άρθρο 6 παράγραφος 1 πέμπτο εδάφιο της οδηγίας 77/504/ΕΟΚ, η Επιτροπή πρέπει να καθορίσει, βάσει της διαδικασίας που προβλέπεται στο άρθρο 8 της εν λόγω οδηγίας, τις ενδείξεις που πρέπει να αναγράφονται στο γενεαλογικό πιστοποιητικό το οποίο μπορεί να συνοδεύει τα βοοειδή αναπαραγωγής καθαράς φυλής κατά την είσοδό τους στις ενδοκοινοτικές συναλλαγές·  ότι το πιστοποιητικό αυτό καθεαυτό μπορεί να εκδοθεί εφόσον οι ενδείξεις που αναφέρονται στην παρούσα απόφαση εμφαίνονται ήδη στα έγγραφα αναφοράς τα οποία αφορούν τα βοοειδή αναπαραγωγής καθαράς φυλής που αποτελούν αντικείμενο των ενδοκοινοτικών συναλλαγών·  ότι τα μέτρα που προβλέπονται στην παρούσα απόφαση είναι σύμφωνα με τη γνώμη της Μόνιμης Επιτροπής Ζωοτεχνίας,  ΕΞΕΔΩΣΕ ΤΗΝ ΠΑΡΟΥΣΑ ΑΠΟΦΑΣΗ:  Άρθρο 1  1. Οι ακόλουθες ενδείξεις πρέπει να αναφέρονται στο γενεαλογικό πιστοποιητικό των βοοειδών αναπαραγωγής καθαράς φυλής:  - οργανισμός έκδοσης,  - ονομασία γενεαλογικού βιβλίου,  - αριθμός καταχώρισης στο γενεαλογικό βιβλίο,  - ημερομηνία έκδοσης,  - μέθοδος αναγνώρισης,  - αναγνώριση,  - ημερομηνία γεννήσεως,  - φυλή,  - φύλο,  - όνομα και διεύθυνση κτηνοτρόφου,  - όνομα και διεύθυνση ιδιοκτήτη,  1.2.3.4 // - γενεαλογία   // Πατέρας   // Πάππος   // Μάμμη  //   // Αριθ. γενεαλ. βιβλίου   // Αριθ. γενεαλ. βιβλίου  // Αριθ. γενεαλ. βιβλίου   //   // Μητέρα   // Πάππος  // Μάμμη   //   // Αριθ. γενεαλ. βιβλίου   // Αριθ. γενεαλ. βιβλίου   // Αριθ. γενεαλ. βιβλίου  2. Τα αποτελέσματα των δοκιμασιών απόδοσης και τα αποτελέσματα καθώς και οι πηγές εκτίμησης της γενετικής αξίας του ίδιου του ζώου, των γονέων και των πάππων του πρέπει να αναφέρονται εμφανώς και να συνοδεύουν ή να γράφονται στο πιστοποιητικό.  Άρθρο 2  Οι ενδείξεις που προβλέπονται στο άρθρο 1 μπορούν να αναφέρονται:  1. Με τη μορφή γενεαλογικού πιστοποιητικού σύμφωνου προς το υπόδειγμα που εμφαίνεται στο παράρτημα.  2. Σε έγγραφα που συνοδεύουν τα βοοειδή αναπαραγωγής καθαράς φυλής. Στην περίπτωση αυτή, οι αρμόδιες αρχές του κράτους μέλους εξαγωγής πρέπει να πιστοποιούν ότι οι ενδείξεις που προβλέπονται στο άρθρο 1 αναφέρονται στα εν λόγω έγγραφα, σύμφωνα με τον ακόλουθο τύπο:  «Ο υπογεγραμμένος πιστοποιώ ότι τα παρόντα έγγραφα περιέχουν τις ενδείξεις που αναφέρονται στο άρθρο 1 της απόφασης 86/404/ΕΟΚ της Επιτροπής».  Άρθρο 3  Η παρούσα απόφαση απευθύνεται στα κράτη μέλη.  Βρυξέλλες, 29 Ιουλίου 1986.  Για την Επιτροπή  Frans ANDRIESSEN  Αντιπρόεδρος  (1) ΕΕ αριθ. L 206 της 12. 8. 1977, σ. 8.  (2) ΕΕ αριθ. L 362 της 31. 12. 1985, σ. 8.  ΠΑΡΑΡΤΗΜΑ  ΥΠΟΔΕΙΓΜΑ ΓΕΝΕΑΛΟΓΙΚΟΥ ΠΙΣΤΟΠΟΙΗΤΙΚΟΥ  για τις ενδοκοινοτικές συναλλαγές βοοειδών αναπαραγωγής καθαράς φυλής  Οργανισμός έκδοσης:  Ονομασία γενεαλογικού βιβλίου:  Αριθμός καταχώρισης στο γενεαλογικό βιβλίο:  Μέθοδος αναγνώρισης (ετικέτα, τατουάζ, σφραγίδα, σημάδι στο αυτί, σκίτσο):  Αναγνώριση:  Όνομα του ζώου (προαιρετικό):  Ημερομηνία γέννησης: Φυλή: Φύλο:  Όνομα και διεύθυνση κτηνοτρόφου:  Όνομα και διεύθυνση ιδιοκτήτη:  1.2.3.4 //  // Πατέρας  Αριθ. γενεαλ. βιβλίου   // Πάππος  Αριθ. γενεαλ. βιβλίου   // Μάμμη  Αριθ. γενεαλ. βιβλίου   // Γενεαλογία:   //   //   //   //  // Μητέρα  Αριθ. γενεαλ. βιβλίου   // Πάππος  Αριθ. γενεαλ. βιβλίου   // Μάμμη  Αριθ. γενεαλ. βιβλίου  Τα αποτελέσματα των δοκιμασιών απόδοσης και τα αποτελέσματα μαζί με τις πηγές εκτίμησης της γενετικής αξίας του ίδιου του ζώου, των γονέων και των πάππων του.  Έγινε στ , την  (Υπογραφή)  Όνομα με κεφαλαία γράμματα και ιδιότητα  του υπογράφοντος